Esitutkintaan on aiemmin edennyt kaksi juttua, joissa toimintamalli oli hyvin samanlainen kuin tiistaina käsitellyssä jutussa. Yhdistävä tekijä on myös se, että konstaapelin versiot tapahtumien kulusta poikkeavat olennaisesti muiden paikallaolijoiden kertomuksista.

Helsingin käräjäoikeudessa syytteessä olevan konstaapelin historiasta löytyy erikoista ja omavaltaista toimintaa.

Tiistaina Helsingin poliisilaitoksen vanhempi konstaapeli sai syytteen siitä, että hän oli vaatinut alaikäiseltä pojalta rahaa nettivideosta. Pojan äidin mukaan perhe kutsuttiin perjantai-illaksi tyhjään Pasilan poliisitalo 2:een neuvotteluihin, ja siellä konstaapeli oli vaatinut itselleen ja partiokaverilleen ”tonnia mieheen”.